Diari Oficial de la Generalitat Valenciana


Sumari del DOGV 3945, del 22-02-2001 (2001/1543)

ORDRE de 14 de febrer de 2001, de la Conselleria de Justícia i Administracions Públiques, Convocatòria 12/1999, per la qual es convoquen proves selectives d'accés al grup A, sector d'administració especial, cos d'inspectors de tributs de la Generalitat Valenciana, torn d'accés lliure i discapacitats, corresponents a l'oferta d'ocupació pública de la Generalitat Valenciana de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1543


Data del document
:   14-02-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * concurs administratiu
    * control fiscal

ORDRE de 14 de febrer de 2001, de la Conselleria de Justícia i Administracions Públiques, Convocatòria 12/1999, per la qual es convoquen proves selectives d'accés al grup A, sector d'administració especial, cos d'inspectors de tributs de la Generalitat Valenciana, torn d'accés lliure i discapacitats, corresponents a l'oferta d'ocupació pública de la Generalitat Valenciana de 1999. [2001/F1543]
  
La Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana, ha creat, a través del seu article 23.10, el cos d'inspectors de tributs de la Generalitat Valenciana, corresponent al grup A de titulació. Per a això introdueix, mitjançant el citat article, una nova disposició addicional, la novena, en el Text Refós de la Llei de Funció Pública Valenciana, aprovat pel Decret Legislatiu de 24 d'octubre de 1995.
  
Entre altres aspectes, disposa la citada norma que per a l'ingrés en el cos d'inspectors de tributs es requereix estar en possessió del títol de llicenciat en Dret, Econòmiques o en Administració i Direcció d'Empreses, així com la superació de les corresponents proves. La concreció dels aspectes de detall del sistema d'accés al cos queden diferits, no obstant, a un posterior desenvolupament reglamentari, que s'ha traduït en el Decret 139/2000, de 26 de setembre, del Govern Valencià, pel qual es regulen els aspectes reglamentaris bàsics del citat cos. Aquest decret contempla l'ingrés en el cos en el capítol 3r, en què es desenvolupen els continguts de l'oposició, la formació i el funcionament del Tribunal de Selecció com a òrgan col·legiat, i també el curs selectiu de formació que pot acompanyar la fase d'oposició, si bé excepcionalment en la present convocatòria no es preveu la realització d'aquest.
  
Ha de tindre's en compte també, d'altra banda, el caràcter bàsic de la legislació estatal en matèria de promoció interna dels funcionaris públics, expressament reconeguda pels articles 1.3 i 22.1 de la Llei 30/1984, de 2 d'agost, de Mesures Urgents de Reforma de la Funció Pública, que resulta, doncs, d'aplicació als funcionaris de les distintes administracions públiques.
  
Per tot això, i en ús de les facultats atribuïdes al conseller de Justícia i Administracions Públiques en l'article 13.2 del vigent Text Refós de la Llei de Funció Pública Valenciana, i de conformitat amb el que disposa la disposició final primera del Decret 139/2000, de 26 de setembre,
  
ORDENE
  
Convocar proves selectives d'accés al grup A, sector d'administració especial, cos d'inspectors de tributs de la Generalitat Valenciana, pel sistema d'oposició, torn d'accés lliure i discapacitats d'acord amb les següents,
  
Bases de la convocatòria
  
1. Objecte de la convocatòria
  
1.1. La present convocatòria té per objecte la selecció de personal, per a cobrir 34 llocs de treball del grup A, sector d'administració especial, cos d'inspectors de tributs de la Generalitat Valenciana.
  
1.2. El nombre total de llocs reservats al torn d'accés lliure ascendeix a 33; es reserva un lloc a la quota de discapacitats.
  
1.3. El lloc de treball sense cobrir reservat a la quota de discapacitats, s'acumularà al torn d'accés lliure.
  
2. Condicions generals dels aspirants
  
2.1. Segons el que disposa l'article 12 del Decret Legislatiu de 24 d'octubre de 1995 del Consell de la Generalitat Valenciana, pel qual s'aprova el Text Refós de la Funció Pública Valenciana, per a ser admés a aquestes proves selectives, caldrà:
  
2.1.1. Tindre la nacionalitat espanyola.
  
2.1.2. Tindre complits 18 anys.
  
2.1.3. Estar en possessió del títol de llicenciat en Dret, Economia o en Administració i Direcció d'Empreses o equivalent.
  
2.1.4. Posseir la capacitat física i psíquica necessària per a l'acompliment de les funcions dels llocs de treball oferits.
  
2.1.5. No trobar-se inhabilitat o inhabilitada penalment per a l'exercici de funcions públiques.
  
2.1.6. No haver sigut separat o separada per mitjà d'expedient disciplinari, de qualsevol administració o ocupació pública.
  
2.2. Les condicions per a ser admés a les proves, hauran de reunir-se en el moment d'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
2.3. Podran optar a la quota de discapacitats aquells aspirants del torn d'accés lliure amb minusvalidesa de grau igual o superior al 33% que ho formulen expressament en la sol·licitud de participació i seguisquen les instruccions establides en la base 6.3.2.
  
3. Aspirants amb discapacitació
  
3.1. El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en la present oposició, seguint les instruccions establides en la base 6.3.2.
  
3.2. Si en el desenvolupament de les proves se suscitaren dubtes raonables al tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats; en aquest cas, l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
  
4. Sol·licituds
  
Els que desitgen prendre part en aquestes proves selectives hauran de formalitzar la sol·licitud que figura com a model en l'annex II i que els serà facilitada a les oficines públiques que s'indiquen en l'annex III.
  
5. Drets d'examen
  
Els drets d'examen seran de 3.806 pessetes/22,87 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
D'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33% estan exemptes del pagament dels drets d'examen. Aquests aspirants hauran de presentar certificat de la Conselleria de Benestar Social o òrgans competents d'altres administracions públiques que acredite discapacitat igual o superior al 33%, i ho han de fer constar amb una creu en l'apartat 32.3 de la instància.
  
6. Presentació de sol·licituds
  
6.1. Les sol·licituds seran dirigides a la Direcció General de Funció Pública. A la sol·licitud s'adjuntarà una fotocòpia del DNI, i es marcarà amb una ics (X) la casella 32.1 de la sol·licitud.
  
6.2. El termini per a la presentació de sol·licituds serà de vint dies hàbils a comptar des de l'endemà al de la publicació en el Diari Oficial de la Generalitat Valenciana.
  
Les sol·licituds seran presentades pels interessats a les oficines públiques que figuren detallades en l'annex III, una vegada abonada la taxa que es fixa en la base 5.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
6.3. L'aspirant, quan emplene la sol·licitud, haurà d'observar les instruccions següents:
  
6.3.1. En l'apartat nombre 20 de l'imprés de sol·licitud, "forma d'accés", els aspirants que accedisquen pel torn lliure, assenyalaran amb una ics (X) sobre la lletra "L", i els que accedisquen per la quota de discapacitats, assenyalaran amb una ics (X) sobre la lletra "D", la qual cosa comportara la seua exclusió com a aspirants pel torn d'accés lliure.
  
6.3.2. Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) en la casella 23 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 24 i 25 de l'imprés de sol·licitud, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici.
  
3) Augment de la grandària dels caràcters de l'examen, per dificultat de visió.
  
4) Necessitat d'intèrpret, a causa de sordesa.
  
5) Sistema braille d'escriptura, per invident.
  
6) Altres, especifiqueu-ne quines.
  
6.3.3. Els aspirants amb minusvalidesa que no accedisquen per la quota de discapacitats també podran sol·licitar les mesures d'adaptació previstes en l'apartat 25 de l'imprés de sol·licitud i indicades en la base 6.3.2.
  
7. Admissió dels aspirants
  
7.1. Els aspirants queden vinculats a les dades que hagen fet constar en les seues sol·licituds, i podran únicament demandar la seua modificació per mitjà d'escrit motivat, dins del termini establit en la base 6.2 per a la presentació de sol·licituds.
  
7.2. Acabat el termini de presentació de sol·licituds, prèvia verificació que s'ha realitzat el pagament dels drets d'examen, la Direcció General de la Funció Pública dictarà resolució, que es publicarà en el Diari Oficial de la Generalitat Valenciana, la qual contindrà la relació provisional d'admesos i exclosos a la realització de les proves.
  
7.3. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren oportunes, en el termini de 10 dies hàbils comptats a partir de l'endemà de la publicació de la relació provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Publiques i del Procediment Administratiu Comú.
  
7.4. En qualsevol cas, per tal d'evitar errors i, en el supòsit de produir-se'n, possibilitar la seua esmena en temps i forma, els aspirants comprovaran no sols que no figuren inclosos en la relació provisional d'exclosos, sinó, a més, que els seus noms i dades consten correctament en les pertinents relacions d'admesos.
  
7.5. Transcorregut el termini anterior, vistes les al·legacions i esmenats els defectes, si procedira, la Direcció General de Funció Pública dictarà una resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.
  
7.6. En la resolució per mitjà de què es faça pública la llista definitiva d'admesos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament del primer exercici, així com l'ordre de crida dels aspirants; l'ordre s'iniciarà conforme el resultat del sorteig previst en l'article 10.3 del Decret 33/1999.
  
8. Proves selectives
  
8.1. El procediment de selecció dels aspirants serà el d'oposició.
  
8.2. Desenvolupament de l'oposició:
  
L'oposició constarà de cinc exercicis obligatoris, dels quals els quatre primers seran eliminatoris i el cinqué serà no eliminatori.
  
8.2.1. Primer exercici
  
Consistirà a contestar per escrit a un qüestionari de 20 preguntes a desenvolupar, sobre matèries incloses en l'annex I-A.
  
Per a la seua realització els aspirants comptaran amb un temps de tres hores i trenta minuts.
  
8.2.2. Segon exercici
  
Constarà de dues parts:
  
La primera part consistirà en la resolució d'un supòsit pràctic de comptabilitat i matemàtiques financeres, segons el temari que es detalla en l'annex I-B d'aquesta convocatòria. Per a la realització d'aquest exercici els aspirants comptaran amb un temps de quatre hores.
  
La segona part d'aquest exercici només serà realitzada pels aspirants que hagen obtingut la qualificació d'apte en la primera i consistirà en la resolució d'un supòsit pràctic professional que implicarà la formulació d'observacions, opinió o dictamen referit al cas en relació amb aspectes jurídics i/o comptables relatius al temari de l'oposició, possibles riscos de caràcter tributari i consistència o congruència de la informació oferida, sense incloure en aquesta part la realització de liquidacions tributàries. Per a la realització d'aquesta part, les persones aspirants disposaran d'un temps màxim de quatre hores.
  
8.2.3. Tercer exercici
  
Consistirà en l'exposició oral, durant un temps màxim de 60 minuts, de quatre temes del programa que es detalla en l'annex I-C d'aquesta convocatòria, extrets a l'atzar, en sessió pública, de forma que dos temes correspondran al bloc de dret constitucional i administratiu, un al bloc d'hisenda pública, i l'últim, pertanyent al bloc de sistema financer espanyol.
  
El temps d'exposició s'ha de distribuir de forma homogènia entre els quatre temes.
  
Amb caràcter previ a l'exposició, i després de l'extracció dels temes, es concedirà un temps màxim de 15 minuts perquè l'aspirant elabore, en presència del tribunal, un guió que podrà utilitzar en el desenvolupament de la seua exposició, i podrà consultar per a això exclusivament el programa d'oposició.
  
Una vegada desenvolupat el primer tema o transcorreguts 10 minuts de l'exposició, el tribunal podrà decidir que l'aspirant abandone la prova per estimar la seua actuació notòriament insuficient.
  
En aquest exercici es valorarà el volum i la comprensió de coneixements, la claredat d'exposició i la capacitat d'expressió oral.
  
8.2.4. Quart exercici
  
Consistirà en l'exposició oral durant un temps màxim de 45 minuts de tres temes extrets a l'atzar, dels inclosos en l'annex I-D d'aquesta convocatòria, en sessió pública.
  
El temps d'exposició s'ha de distribuir de forma homogènia entre els tres temes.
  
Amb caràcter previ a l'exposició, i després de l'extracció dels temes, es concedirà un temps màxim de 10 minuts perquè l'aspirant elabore, en presència del tribunal, un guió que podrà utilitzar en el desenvolupament de la seua exposició, i haurà de consultar per a això exclusivament el programa de l'oposició.
  
Una vegada desenvolupat el primer tema o transcorreguts 10 minuts de l'exposició, el tribunal podrà decidir que l'aspirant abandone la prova per estimar la seua actuació notòriament insuficient.
  
En aquest exercici, es valorarà el volum i la comprensió de coneixements, la claredat d'exposició i la capacitat d'expressió oral.
  
8.2.5. Cinqué exercici
  
El cinqué exercici té com a finalitat valorar els coneixements de valencià dels aspirants i no tindrà caràcter eliminatori.
  
Els aspirants podran optar per realitzar l'exercici o aportar la corresponent acreditació dels seus coneixements de valencià per mitjà de la presentació de: certificats, diplomes o títols de valencià homologats per la Junta Qualificadora de Coneixements de Valencià.
  
Els aspirants que opten per la realització de l'exercici, aquest consistirà a traduir un text redactat en valencià al castellà i un altre redactat en castellà al valencià, sense ajuda de diccionari. Per a la resolució d'aquest exercici els aspirants disposaran de 60 minuts.
  
8.3. Qualificació dels exercicis
  
La qualificació dels exercicis dels aspirants que concórreguen tant pel torn d'accés lliure com per la quota de discapacitats es realitzarà de la següent manera:
  
8.3.1. La qualificació del primer exercici per als aspirants que concórreguen pel torn d'accés lliure i quota de discapacitats serà d'apte o no apte.
  
Es considerarà que han superat l'exercici els aspirants que obtinguen la qualificació d'apte.
  
8.3.2. La puntuació del segon exercici es qualificarà:
  
La qualificació de la primera part de l'exercici per als aspirants que concórreguen pel torn d'accés lliure i quota de discapacitats serà d'apte o no apte. Es considerarà que han superat aquesta primera part de l'exercici els aspirants que obtinguen la qualificació d'apte.
  
La segona part de l'exercici per als aspirants que concórreguen pel torn d'accés lliure i quota de discapacitats es qualificarà amb 25 punts com a màxim, i caldrà obtindre un mínim de 12,5 punts per a superar-la.
  
8.3.3. El tercer exercici es qualificarà per als aspirants que concórreguen pel torn d'accés lliure i quota de discapacitats amb 30 punts com a màxim, i caldrà obtindre un mínim de 15 punts per a superar-lo.
  
8.3.4. El quart exercici es qualificarà per als aspirants que concórreguen pel torn d'accés lliure i quota de discapacitats amb 40 punts com a màxim, i caldrà obtindre un mínim de 20 punts per a superar-lo.
  
8.3.5. La qualificació tant per als aspirants que concórreguen pel torn d'accés lliure i quota de discapacitats resultant dels quatre primers exercicis, serà determinada per la suma de les puntuacions obtingudes en cadascun d'aquest.
  
A continuació es configuraran per separat dues relacions corresponents al torn lliure i quota de discapacitats, ordenades per puntuació de major a menor, que s'interromprà quan el nombre d'inclosos en aquesta coincidisca amb el nombre de llocs convocats per torn i quota. Aquestes constituiran les llistes definitives d'aprovats.
  
En cas d'empat entre aspirants inclosos en la mateixa relació s'atendrà, en primer lloc, a la major puntuació obtinguda en el quart exercici, i en segon lloc, de mantindre's aquest, a la major puntuació obtinguda en el tercer i segon exercici, per aquest ordre.
  
Si encara persisteix l'empat, es dirimirà per ordre alfabètic del primer cognom dels aspirants empatats, i s'iniciarà el citat ordre pel resultat del sorteig previst en l'article 10.3 del Decret 33/1999.
  
Només els inclosos en les llistes definitives d'aprovats podran passar a realitzar el cinqué exercici obligatori i no eliminatori de valencià.
  
En la quota de discapacitats, si el nombre d'aspirants que han obtingut la puntuació mínima exigida per a cada exercici és inferior al de llocs de treball reservats a aquest quota, aquests llocs de treball augmentaran els de torn lliure.
  
8.3.6. El cinqué exercici serà valorat amb una puntuació de 0 a 5 punts. Quan s'hagen presentat certificats, diplomes o títols de valencià que hagen sigut homologats per la Junta Qualificadora de Valencià es valoraran segons el següent barem.
  
Orals: 0,90
  
De nivell elemental: 1,70
  
De nivell mitjà: 3,40
  
De nivell superior: 5
  
Quan l'aspirant justifique diversos nivells de coneixement es computaran únicament el de major nivell.
  
8.4. La puntuació final de l'oposició s'obtindrà sumant la qualificació del cinqué exercici als resultats obtinguts pels aspirants que figuren en la relació a què es refereix la base 8.3.5.
  
S'elaboraran dues relacions per als aspirants que concórreguen pel torn d'accés lliure i quota de discapacitats, que constituiran les llistes d'aspirants que han superat l'oposició per ordre de puntuació. En cas d'empats, es resoldrà de conformitat amb el que preveu la base 8.3.5.
  
9. Desenvolupament de les proves selectives
  
9.1. El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.
  
9.2. Els aspirants seran convocats per a cada exercici en crida única.
  
Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració de les proves, per a l'adequat desenvolupament d'aquestes. Qualsevol alteració en el normal desenvolupament de les proves per part d'un o una aspirant, quedarà reflectida en l'acta corresponent, i aquest o aquesta aspirant podrà continuar el desenvolupament de l'exercici amb caràcter condicional mentre el tribunal resolga sobre l'incident.
  
Abans de l'inici de cada exercici, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants per mitjà de la presentació del DNI o del resguard amb fotografia, del passaport o del permís de conduir.
  
Els aspirants perdran el seu dret quan es presenten en els llocs de celebració quan ja s'hagen iniciat les proves, o per la inassistència a aquestes, encara que siga deguda a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i la dita admissió no menyscabe el principi d'igualtat amb la resta del personal.
  
D'acord amb el Reial Decret 192/1988, de 4 de març, durant la realització dels exercicis, no està permés fumar en els llocs de celebració d'aquests.
  
9.3. Començades les proves, l'anunci de la celebració de la resta d'exercicis es farà públic pel tribunal en el local en què s'haja celebrat l'anterior i a les seus de la Conselleria de Justícia i Administracions Públiques d'Alacant, Castelló de la Plana i València, amb una antelació mínima de 12 hores, si la crida és per a la sessió següent d'un mateix exercici, i de 48 hores, com a mínim, si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
10. Publicitat de les llistes
  
10.1. En finalitzar cadascun dels exercicis de l'oposició, el tribunal publicarà en el lloc d'examen, a les seus de la Conselleria de Justícia i Administracions Públiques d'Alacant, Castelló de la Plana i València, i en la pàgina web de la Direcció General de Funció Pública: http://www.gva.es/infociuda/index.html (apartat d'informació per conselleries, justícia i administracions públiques, funció pública) les relacions d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici únicament aquells aspirants que hagen obtingut la puntuació mínima exigida per a superar cadascun dels exercicis, segons el que disposa la base 8.
  
10.2. Finalitzada l'oposició, el tribunal, per mitjà d'anunci, publicarà en el lloc d'examen i a les seus de la Conselleria de Justícia i Administracions Públiques d'Alacant, Castelló de la Plana i València, i en la pàgina web de la Direcció General de Funció Pública: http://www.gva.es/infociuda/index.html (apartat d'informació per conselleries, justícia i administracions públiques, funció pública) les llistes amb la qualificació final de l'oposició a què fa referència la base 8.4 que constituirà les llistes dels aspirants que han superat l'oposició, per ordre de puntuació.
  
11. Coneixements de valencià
  
11.1. Es considerarà que les persones aspirants que en el cinqué exercici van obtindre una puntuació mínima de 3,40 punts o van presentar el certificat de nivell mitjà o superior de la Junta Qualificadora de Coneixements de Valencià han acreditat els seus coneixements de valencià.
  
11.2. Els que no puguen acreditar aquests coneixements conforme el que estableix el punt anterior, obligatòriament hauran de realitzar el curs específic de valencià a què es refereix l'article 53 de la Llei de la Funció Pública Valenciana, que es convocarà a l'efecte. Aquells que no el superen, seguiran obligats a realitzar els successius cursos que l'administració organitze per a l'adquisició del coneixement de valencià exigible.
  
12. Presentació de documents
  
12.1. En el termini de 20 dies hàbils comptats des de l'endemà de la publicació en el Diari Oficial de la Generalitat Valenciana de la relació a què es refereix la base 10.2, els aspirants proposats hauran de presentar davant de la Direcció General de la Funció Pública els següents documents:
  
12.1.1. Certificat de naixement expedit pel registre civil corresponent, o fotocòpia del DNI, compulsada com cal.
  
12.1.2. Fotocòpia compulsada del títol acadèmic exigible segons el que estableix la base 2.1.3 de la present convocatòria.
  
12.1.3. Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
12.1.4. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.
  
12.2. Els aspirants amb discapacitació hauran de presentar certificat de la Conselleria de Benestar Social o òrgan competent d'altres administracions públiques, que acredite discapacitació igual o superior al 33%, així com la seua capacitat per a exercir les funcions que corresponguen a les vacants oferides.
  
12.3. Els aspirants seleccionats, que dins del termini indicat i excepte casos de força major no presenten la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera de la Generalitat Valenciana, sense perjuí de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
13. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà, segons l'article 9, punt 1, apartat b), de la Llei de la Funció Pública Valenciana, el conseller de Justícia i Administracions Públiques, dictarà una resolució, que es publicarà en el Diari Oficial de la Generalitat Valenciana, i es procedirà al nomenament com a funcionaris de carrera del grup A, administració especial, cos d'inspectors de tributs, i se'ls adjudicaran els llocs de treball que obtingueren en l'esmentat concurs.
  
14. Tribunals
  
14.1. El tribunal qualificador de la present convocatòria, estarà compost per nou membres. S'hauran de designar el mateix nombre de suplents, i tindrà la següent composició: president/a, secretari/ària i set vocals, dels quals un serà proposat per les organitzacions sindicals en els termes que es fixen en els pactes a què es refereix la Llei 9/1987, de 12 de juny.
  
14.2. La relació nominal dels membres del tribunal serà publicada amb una antelació mínima d'un mes a la data de començament de la prova, per mitjà d'ordre del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
14.3. El tribunal, per a la realització de les proves podrà designar els col·laboradors, ajudants i assessors especialistes que estime oportuns.
  
14.4. Els membres del tribunal, així com els assessors, hauran d'abstindre's i podran ser recusats pels interessats, quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
14.5. A efectes de comunicacions i de qualsevol altra incidència, el tribunal tindrà la seu a la Direcció General de Funció Pública (c/ del Miquelet, núm. 5, 46001 València).
  
14.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, i l'Ordre de 23 de juliol de 1998 (DOGV de 15.09.1998), de desenvolupament, sobre indemnitzacions per raó del servei.
  
14.7. El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
15. Recursos
  
15.1. La present convocatòria, les seues bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades per mitjà de la interposició del recurs contenciós administratiu, en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la seua publicació, o qualsevol altre recurs que estime procedent per a la defensa dels seus interessos.
  
15.2. Contra els actes del tribunal podrà interposar-se recurs d'alçada davant del conseller de Justícia i Administracions Públiques, en el termini d'un mes, a partir de l'endemà de la publicació de la corresponent resolució del tribunal.
  
València, 14 de febrer de 2001
  
El conseller de Justícia i Administracions Públiques,
  
CARLOS GONZÁLEZ CEPEDA
  
Annex I
  
Annex I-A
  
Dret Civil
  
Tema 1. Les fonts del dret en el sistema jurídic positiu espanyol. Codi civil i legislació complementària. L'aplicació de les normes jurídiques. L'analogia com a procediment d'aplicació del dret: classes. La idea d'equitat. La interpretació jurídica. Els criteris hermenèutics de l'article 1.3 del Codi Civil. La regla in claris non fit interpretatio. Interpretació de la norma des de la Constitució. Examen de l'article 1.5 de la LOPJ. Error de fet i error de dret. El concepte jurídic de frau de llei. La bona fe i l'abús de dret. Normes interpretatives i dispositives. La nul·litat com a sanció de caràcter general en matèria civil.
  
Tema 2. La persona física. Capacitat jurídica i capacitat d'obrar. La incapacitació. Especial consideració dels articles 199, 200 i 210 del Codi Civil. Tutela, curadoria, defensor judicial. Article 23 del Codi Civil. El naixement i el començament de la personalitat. Donacions fetes als concebuts i herències a qui és nomenat el concebut.
  
Tema 3. La nacionalitat. Veïnat civil. Domicili. Absència.
  
Tema 4. La mort de la persona. Determinació i prova. Els seus efectes jurídics en general. Premoriència i commoriència. Declaració de mort: supòsits, efectes i revocació. La declaració de mort i el Registre Civil.
  
Tema 5. La persona jurídica. Concepte i classes. La persona jurídica en el Codi Civil: capacitat d'obrar, domicili, nacionalitat, patrimoni i extinció. L'associació. La fundació. Examen de la Llei 30/1994, de Fundacions i d'Incentius Fiscals a la Participació Privada en Activitats d'Interés General i de la Llei 8/1998, de Fundacions, de la Comunitat Valenciana.
  
Tema 6. La representació. Concepte i naturalesa jurídica. Representació voluntària i representació legal. L'exercici del poder de representació. Substitució del representant. Abús del poder de representació. L'autocontractació. La ratificació. Extinció del poder entre parts i davant tercers. El negoci fiduciari, simulat i fraudulent.
  
Tema 7. Els drets reals. Concepte. Tipus. El numerus apertus en la creació de drets reals. Les prohibicions de disposar. L'adquisició dels drets reals: títol, mode i inscripció en el registre de la propietat. Les adquisicions a non domino. Extinció i pèrdua del dret real.
  
Tema 8. La propietat. La propietat en la Constitució de 1978 i en la jurisprudència del Tribunal Constitucional. La propietat en el Codi Civil. Les limitacions de la propietat. La propietat rústica: especial referència a les societats agràries de transformació. Explotacions prioritàries i concentració parcel·lària.
  
Tema 9. La propietat urbana. Planificació urbanística. Classificació del sòl. Programes d'actuació urbanística. L'urbanitzador. La reparcel·lació urbanística. Llicències administratives per a l'exercici de facultats dominicals. Els habitatges de protecció oficial.
  
Tema 10. La comunitat de béns. La propietat industrial. Aprofitament per torns d'immobles d'ús turístic.
  
Tema 11. El dret real d'usdefruit. Concepte. Classes. Constitució. Transmissió i extinció. Drets reals d'ús i habitació.
  
Tema 12. Les servituds. El dret de superfície. Drets reals d'adquisició preferent: el tempteig i el retracte.
  
Tema 13. La hipoteca. Hipoteques voluntàries i hipoteques legals. La hipoteca unilateral. Negocis sobre el rang de les hipoteques. La subrogació i novació de les hipoteques. La hipoteca mobiliària.
  
Tema 14. El Registre de la Propietat. La publicitat immobiliària. La inscripció: inscripcions constitutives i declaratives. Inscripcions obligatòries i voluntàries. La finca com a base del registre. La modificació física de les finques registrals. L'obra nova i l'excés de cabuda. La modificació d'entitats hipotecàries: Divisió, segregació, agrupació, agregació. Especial estatut jurídic de la propietat inscrita. Principi de legitimació. Estudi de l'article 38 de la Llei Hipotecària. Principi de la fe pública registral. Estudi de l'article 34 de la Llei Hipotecària. Principi de tracte successiu. Principi de prioritat. Principi de rogació. Classes d'assentaments registrals: inscripcions, anotacions preventives, notes marginals i cancel·lacions. Especial referència a la a notació preventiva d'embargament i a les notes marginals d'especial transcendència tributària.
  
Tema 15. L'obligació. Concepte. Fonts de les obligacions. Subjectes de la relació obligatòria. Les obligacions mancomunades i solidàries. L'objecte de la relació obligatòria: obligacions de donar, fer o no fer. Obligacions genèriques i específiques. Obligacions alternatives. Obligacions divisibles i indivisibles. Les obligacions recíproques en el Codi Civil. Les obligacions pecuniàries.
  
Tema 16. De les obligacions pures i de les condicionals. Condicions suspensives i resolutòries. La conditio iuris. Obligacions a termini. De les obligacions amb clàusula penal.
  
Tema 17. L'extinció de les obligacions. Compliment normal: el pagament. Subjectes del pagament, prova, despeses i imputació. De l'oferiment del pagament i de la consignació. La dació en pagament. Del pagament per cessió de béns. De la pèrdua de la cosa deguda. De la condonació del deute. De la confusió de drets. De la compensació. De la novació.
  
Tema 18. La mora. Culpa i dol. Cas fortuït i força major. El rescabalament de danys i perjuís. L'acció subrogatòria. L'acció paulina. Concurrència i prelació de crèdits.
  
Tema 19. El contracte. Elements i requisits. Classificacions. Generació, perfecció i consumació del contracte. Ineficàcia dels contractes. Interpretació dels contractes.
  
Tema 20. El contracte de compravenda. Elements. Obligacions del venedor i del comprador. El pacte de reserva de domini. La condició resolutòria explícita en la venda d'immobles de l'article 1.504 del Codi Civil. La permuta. Especial referència al negoci d'aportació de solar a canvi d'obra. L'opció de compra.
  
Tema 21. La donació. Concepte i caràcters. Capacitat del donant i donatari. Objecte i límits de la donació. Forma de la donació. Acceptació del donatari. Donacions modals i amb causa onerosa. Donacions remuneratòries. Donacions amb reserva de la facultat de disposar pel donant. Donacions amb clàusula de reversió. Donacions per raó de matrimoni. De la revocació i reducció de donacions.
  
Tema 22. L'arrendament. Arrendament de finques rústiques i urbanes. El mandat. El préstec. El depòsit.
  
Tema 23. El contracte de societat. La fiança. La transacció. L'arbitratge. La paga i senyal. La paga i senyal sense desplaçament.
  
Tema 24. Influència del temps en les relacions jurídiques. La prescripció i la caducitat.
  
Tema 25. Els règims economicomatrimonials. La societat legal de guanys. Les capitulacions matrimonials. El règim de separació de béns.
  
Tema 26. La successió hereditària. L'obertura de la successió. Capacitat per a succeir. La delació de l'herència. Acceptació i repudiació. L'acceptació a benefici d'inventari.
  
Tema 27. La successió testamentària. Capacitat per a testar. Requisits. Testament hològraf, testament obert i testament tancat. El contingut del testament: la institució de l'hereu. La ineficàcia del testament.
  
Tema 28. Les substitucions hereditàries. La substitució vulgar. La substitució pupil·lar i exemplar. La substitució fideïcomissària. Els fideïcomisos de residu. Els llegats. L'adquisició del llegat. El marmessor. La desheretació. La preterició.
  
Tema 29. La successió forçosa. Concepte i naturalesa de la legítima. Els legitimaris. Càlcul de la legítima. Quantia de la legítima segons els legitimaris. La legítima del cònjuge viudo. La millora.
  
Tema 30. Les reserves hereditàries. La reserva vidual. La reserva lineal de l'article 811 del Codi Civil i el dret de retorn de l'article 812. La successió intestada. L'ordre de succeir en la successió abintestat.
  
Tema 31. La comunitat hereditària. La col·lació i partició en l'herència. Efectes de la partició de l'herència. El pagament dels deutes tributaris.
  
Dret Mercantil
  
Tema 32. Concepte de dret mercantil. Fonts del dret mercantil. Especial referència als usos del comerç i a les fonts del dret mercantil comunitari. L'empresari individual. Col·laboradors de l'empresari. La protecció de l'organització i de l'activitat empresarial: la propietat industrial. Protecció contra la competència deslleial i defensa de la lliure competència.
  
Tema 33. El contracte de societat. La societat irregular. Societat regular col·lectiva. Societat comanditària simple i per accions. La societat de responsabilitat limitada. Les participacions legals.
  
Tema 34. La societat anònima. Fundació de la societat. Estatuts. Capital social i reserves. El desemborsament del capital. La nul·litat de la societat. L'acció com a part del capital. L'acció com a expressió de la condició de soci. L'acció com a objecte de negocis jurídics. L'emissió d'obligacions.
  
Tema 35. La societat anònima. Òrgans de la societat anònima. La Junta General d'Accionistes. Competència. Junta General Ordinària. Junta General Extraordinària. Junta Universal. Els administradors. Nomenament, separació, retribució. Funció representativa dels administradors. El Consell d'Administració: Organització i funcionament. La responsabilitat dels administradors. Comptes anuals de la societat i tancament de l'exercici social. La verificació dels comptes.
  
Tema 36. Societats anònimes. La modificació dels estatuts. Augment del capital: augment del capital a càrrec de reserves. Modalitats. Reducció del capital: reducció del capital a zero o per davall de la xifra mínima legal. Reducció del capital per consegüent d'adquisició d'accions pròpies. Transformació social. Fusió: els diferents supòsits de fusió. Escissió de societats.
  
Tema 37. Dissolució i liquidació de societats anònimes. Societats anònimes especials. Les cooperatives.
  
Tema 38. La publicitat en el dret mercantil. El Registre Mercantil. Inscripció de les societats mercantils. Principis de la publicitat registrat. El Registre Mercantil central. El tancament del full de la societat. El depòsit de comptes.
  
Tema 39. Els títols valors. La lletra de canvi: emissió i forma. La lletra com a negoci causal. Acceptació. Aval. Venciment i pagament. L'acció canviària. El xec.
  
Tema 40. Els contractes de comptes en participació. La compravenda mercantil. El lísing. Contracte de depòsit, consolidació mercantil. El préstec. Contracte de compte corrent mercantil.
  
Tema 41. El contracte d'assegurança. Elements del contracte d'assegurança. Element formal: la pòlissa. Element real: la prima. Objecte d'assegurança. Assegurança múltiple, doble i coassegurança, asssegurança plena, sobreassegurança o infraassegurança. Tipologia. Assegurança de vida. Concepte, classes, pòlissa, elements personals, examen especial del beneficiari. El risc. La prima. Rescat de la pòlissa. Pagament de la suma o renda assegurada.
  
Tema 42. Suspensió de pagaments i fallida.
  
Tema 43. El dret marítim. L'empresa mercantil marítima. Els vaixells. La copropietat dels vaixells. La hipoteca naval.
  
Economia General
  
Tema 44. Magnituds, aspectes bàsics: producte nacional, consum i inversió, despesa nacional. Producte nacional brut i producte nacional net. Renda nacional i renda disponible. El flux circular de la venda i el producte.
  
Tema 45. Teoria de la demanda. El comportament del consumidor. Variacions de la demanda dels diferents béns en funció de les variacions de la renda i dels preus. La diferenciació temporal en el consum: l'estalvi.
  
Tema 46. El sector públic i la demanda agregada. Efectes de les fluctuacions del consum públic. Les transferències al sector privat i els impostos. Fonaments de la intervenció del sector públic. Objectius de la intervenció i interferències entre objectius.
  
Tema 47. La política monetària i la política fiscal davant de les situacions de desequilibri de l'economia. El sistema monetari i financer internacional. Organismes econòmics internacionals.
  
Tema 48. Mercats i preus. La formació dels preus segons l'oferta i la demanda. El mercat: elements que el formen i principis que el regeixen. Tipus de mercat: lliure competència, monopoli, oligopoli, competència imperfecta.
  
Tema 49. Diners i sistema financer. Oferta i demanda monetària i d'altres actius financers. Determinació del tipus d'interés.
  
Tema 50. El sector exterior, la balança de pagaments. Magnituds i identitats fonamentals en una economia oberta.
  
Tema 51. Creixement i cicle econòmic. Economies desenrotllades i subdesenrotllades. Desequilibris econòmics: inflació, desocupació, desequilibris en el sector exterior. Desequilibris en la distribució.
  
Economia d'Empresa i Organització Estructural
  
Tema 52. Les organitzacions. Definició, tipus, teories de l'organització. Principals models d'organització.
  
Tema 53. L'empresa com a organització. Marc institucional. Concepte, realitat, economia i entorn. Classes d'empreses i criteris de classificació. L'empresa i el mercat.
  
Tema 54. L'empresa pública. Objectius de l'empresa pública. El sistema de control de l'empresa pública. El finançament de l'empresa pública.
  
Tema 55. Els objectius de l'empresa. Sistemes de direcció i gestió. Mètodes matemàtics de gestió empresarial. Mètodes PERT i CPM. La gestió d'estocs. La planificació en l'empresa i l'establiment d'objectius.
  
Tema 56. Sistemes de control de l'empresa. Concepte. Elements. Principals sistemes de control. El procés de control. El control en directe. Eficàcia i eficiència com a mesures del control.
  
Tema 57. L'estructura economicofinancera de l'empresa. Les fonts de finançament de l'empresa. L'equilibri financer. Equilibri entre inversions i finançaments.
  
Tema 58. La inversió en l'empresa: concepte i classes. Valoració i selecció de projecte d'inversió. La inversió en béns d'equip. Decisions de renovació d'equips. La inversió en actiu circulant. L'efectiu.
  
Tema 59. El finançament de l'estructura fixa de l'empresa: l'autofinançament. Els fons d'amortització. El crèdit a llarg, mig i curt termini. L'endeutament. El finançament extern de l'empresa: El seu cost. El finançament de l'empresa en els mercats financers internacionals. L'estructura financera òptima de l'empresa. El benefici de l'empresa. La relativitat del benefici.
  
Tema 60. El procés productiu. Principis i models de producció. El cost del producte. Mínim d'explotació i òptim d'explotació. El control de costos. El cost dels subproductes.
  
Funció Pública. Gerència Pública. Informàtica i Estadística
  
Tema 61. El personal al servei de les administracions públiques. Classificació i característiques. Elements fonamentals del model espanyol de funció pública. Distribució de competències.
  
Tema 62. El règim jurídic de la funció pública (I): drets i deures dels empleats públics. Situacions administratives. Carrera administrativa.
  
Tema 63. El règim jurídic de la funció pública (II): incompatibilitats. Règim disciplinari. Responsabilitat patrimonial i penal. Responsabilitat comptable.
  
Tema 64. Els processos de transformació de la gestió pública. Les reformes de les administracions públiques als països de la OCDE. Principals àrees de reforma: organització, pressupostos, procediments i recursos humans.
  
Tema 65. Tècniques de gestió pública: planificació de la gestió pública. Direcció per objectius. Programació i gestió de projectes. Control i avaluació de la gestió pública. Indicadors de gestió dels serveis públics.
  
Tema 66. La seguretat informàtica: autenticació, integritat, confidencialitat i disponibilitat. Auditoria informàtica: concepte i contingut. Llei Orgànica Reguladora del Tractament Automatitzat de Dades (LORTAD).
  
Tema 67. Variables aleatòries, discretes i contínues. Variables estadístiques bidimensionals. Regressió i correlació.
  
Tema 68. Sèries temporals. Nombres índexs. Inferència estadística.
  
Annex I-B
  
Comptabilitat
  
Constitució, distribució de beneficis, augment i reducció de capital, finançament, transformació, fusió, absorció, escissió i dissolució d'empreses individuals i societats.
  
Suspensió de pagaments i fallides.
  
Operacions de l'exercici, regularització i formació d'estats comptables en empreses comercials, amb sucursals i sense, vendes al comptat, a crèdit i a termini, detalls, comerç a comissió i en participació entre nacionals i amb l'estranger.
  
Matemàtiques Financeres
  
Capitalització simple i composta. Rendes, préstecs i emprèstits.
  
Operacions amb valors.
  
Annex I-C
  
Dret Constitucional i Administratiu
  
Tema 1. Naixement i objectius de les Comunitats Europees. Les institucions de la Comunitat Europea: el Consell Europeu, el Consell de Ministres, la Comissió Europea, el Parlament Europeu i el Tribunal de Justícia.
  
Tema 2. El Dret Comunitari. Les seues fonts. L'aplicació del Dret Comunitari. Relacions entre el Dret Comunitari i l'ordenament jurídic dels estats membres.
  
Tema 3. La lliure circulació de mercaderies i política comercial comú. La lliure circulació de treballadors i la política social. La llibertat d'establiment i la lliure presentació de serveis. Llibertat de circulació de capitals. Política agrícola i pesquera. Política exterior i de seguretat comuna.
  
Tema 4. La Unió Europea: la unió política i la unió econòmica i monetària. El pacte d'estabilitat i creixement de la Unió Europea.
  
Tema 5. Les fonts del dret en el sistema jurídic positiu espanyol. Codi Civil i legislació complementària. L'aplicació de les normes jurídiques. Eficàcia general. Límits en el temps i en l'espai. Eficàcia constitutiva del dret.
  
Tema 6. La Constitució Espanyola de 1978. Característiques. Estructura. La reforma constitucional. El contingut econòmic de la Constitució.
  
Tema 7. Les Corts Generals. Les funcions de les Corts. El funcionament de les Corts.
  
Tema 8. La Corona, el rei. El Tribunal Constitucional. Organització i funcions. Recursos i processos davant del Tribunal Constitucional.
  
Tema 9. El poder judicial. Els drets i llibertats públiques.
  
Tema 10. El Govern. Composició i funcions. L'administració i el dret administratiu.
  
Tema 11. L'organització territorial de l'estat. Els ordenaments de les comunitats autònomes. Els estatuts d'autonomia, especial referència a l'Estatut de la Comunitat Valenciana. Distribució de competències entre estat i comunitats autònomes.
  
Tema 12. El sistema institucional de la Generalitat Valenciana. El Govern Valencià. Les Corts Valencianes. Relacions entre aquests dos poders. El règim electoral valencià. El Síndic de Greuges.
  
Tema 13. Les fonts del dret administratiu. La Constitució. La llei. Els decrets llei. La delegació legislativa.
  
Tema 14. El reglament. Concepte i classes. Les relacions entre la llei i el reglament. La potestat reglamentària: titularitat, límits i control.
  
Tema 15. Els diversos ens públics i la seua personificació. La personalitat jurídica de l'administració institucional.
  
Tema 16. Les entitats municipals. Les entitats provincials. Relació de l'ordenament local amb l'autonòmic i l'estatal.
  
Tema 17. L'administració pública i el dret. Les potestats administratives. El principi de legalitat. El poder d'autotutela de l'administració.
  
Tema 18. Els actes jurídics de l'administració general de l'estat. L'acte administratiu. Elements. Forma. La notificació i publicació dels actes administratius. El silenci administratiu. Classes d'actes administratius.
  
Tema 19. Eficàcia dels actes administratius: nul·litat, anul·labilitat i revocació. La revisió d'ofici dels actes administratius.
  
Tema 20. El procediment de contractació administrativa. Àmbit subjectiu i objectiu d'aplicació de la Llei de Contractes de les Administracions Públiques. Els òrgans de contractació. Requisits del contractista. Les garanties en els contractes. Contingut comú de l'expedient de contractació. Procediments d'adjudicació. Efecte i extinció dels contractes.
  
Tema 21. Règim legal dels contractes administratius d'obres, gestió de serveis, subministrament, consultoria i assistència tècnica, serveis i treballs específics i concrets no habituals de l'administració.
  
Tema 22. El domini públic i el patrimoni dels ens públics.
  
Tema 23. La noció del servei públic. Els modes de gestió del servei públic.
  
Tema 24. La posició jurídica de l'administrat. Els drets subjectius de l'administrat. Les situacions favorables i desfavorables de l'administrat.
  
Tema 25. Principi de la potestat sancionadora de l'administració. El procediment sancionador.
  
Tema 26. L'expropiació forçosa. La potestat expropiatòria de l'administració.
  
Tema 27. La responsabilitat de l'administració i els seus agents.
  
Tema 28. El procediment administratiu comú. Concepte. Competències normatives en matèria de procediment administratiu. Regulació. Estructura del procediment administratiu comú: iniciació. Les parts en el procediment administratiu. El concepte d'interessat. Legitimació i representació.
  
Tema 29. La fase d'instrucció del procediment administratiu comú: especial referència al tràmit d'audiència. L'acabament del procediment. L'execució dels actes administratius: principis generals. Mitjans d'execució forçosa: especial referència a la via de constrenyiment. Els recursos administratius.
  
Tema 30. La jurisdicció contenciosa administrativa (I). Àmbit. Els òrgans de la jurisdicció contenciosa administrativa. Les parts del procediment. Objecte del recurs.
  
Tema 31. La jurisdicció contenciosa administrativa (II). El procediment contenciós administratiu. La sentència. Els recursos.
  
Tema 32. L'administració pública i la justícia: conflictes jurisdiccionals, qüestions de competència i conflictes d'atribucions.
  
Tema 33. L'organització administrativa de la Generalitat Valenciana. Els principis. administració central i perifèrica.
  
Tema 34. El Comité Econòmic i Social de la Comunitat Valenciana. El Consell Jurídic Consultiu de la Comunitat Valenciana.
  
Tema 35. La Conselleria d'Economia, Hisenda i Ocupació. Organització central i territorial.
  
Tema 36. La funció pública valenciana. Provisió de llocs de treball. Règim retributiu, disciplinari i de classes passives. Situacions administratives. Drets i deures dels funcionaris.
  
Hisenda Pública
  
Tema 1. El sector públic en una economia de mercat. Delimitació, criteris de mesurament, importància i evolució. La comptabilitat nacional i el sector públic. La hisenda pública. Ciència i activitat. Els continguts actuals.
  
Tema 2. L'intervencionisme públic. Les fallades del mercat. Els fins del sector públic. Les operacions del sector públic.
  
Tema 3. El pressupost. Concepte i estructura. El cicle pressupostari. Les distintes tècniques pressupostàries: del pressupost administratiu a les modernes tècniques de pressupostació. El pressupost i els sistemes de planificació i control.
  
Tema 4. L'eficiència en el sector públic. Producció pública i producció privada. Burocràcia i incentius. Selecció i avaluació de projectes. Costos, beneficis i regles de decisió.
  
Tema 5. Pressupost i estabilitat econòmica. Del pressupost equilibrat al pressupost compensatori. Política fiscal, política monetària i polítiques d'oferta. Les polèmiques respecte a l'eficàcia o ineficàcia de les polítiques estabilitzadores.
  
Tema 6. Les despeses públiques. Concepte, classificació i estructura. La provisió dels béns públics indivisibles. Els béns públics purs. La provisió de béns mixtos. Les externalitats. Sanitat, educació i habitatge. El pressupost de despeses fiscals i les transferències.
  
Tema 7. Despesa pública i redistribució. Prestacions monetàries, prestacions en espècie. Les prestacions socials contributives i assistencials. Els models de Seguretat Social i el seu finançament. Efectes econòmics. El debat de la redistribució i l'eficiència.
  
Tema 8. Els ingressos públics. Criteris de classificació. Els preus i l'empresa pública. Preus públics i taxes. Les contribucions especials. L'impost, concepte i distincions. Distints tipus d'impostos. Els elements integrants dels impostos.
  
Tema 9. Els principis impositius. Els principis del benefici i de la capacitat de pagament. La incidència impositiva. Els sistemes fiscals. Les principals figures impositives. Els condicionants de l'estructura tributària. Evolució i models internacionals.
  
Tema 10. Els costos de la imposició. Costos d'eficiència. Excés de gravamen i imposició òptima. Costos recaptatoris. El frau fiscal: conceptes, efectes i condicionants.
  
Tema 11. Imposició sobre la renda de les persones físiques (I): concepte i naturalesa. Evolució. Concepte fiscal de la renda. La consideració de les distintes fonts. Les rendes irregulars i les variacions patrimonials. Les rendes empresarials. Les exempcions i les despeses deduïbles.
  
Tema 12. Imposició sobre la renda de les persones físiques (II). La unitat contribuent: problemes de delimitació i alternatives en el seu tractament. Les tarifes i els seus problemes. L'autoliquidació. Efectes econòmics i valoració actual.
  
Tema 13. Imposició sobre societats: concepte i característiques. Justificació. Base imposable: problemes i alternatives de determinació. Tipus de gravamen i beneficis fiscals. La incidència de l'impost. La integració amb la imposició sobre la renda de les persones físiques.
  
Tema 14. La imposició sobre la despesa. Justificació i classificació. L'impost personal sobre la despesa: concepte, antecedents i descripció; efectes econòmics i valoració actual.
  
Tema 15. La imposició general sobre les vendes. Concepte i classificació. La imposició sobre el valor afegit: tipologia i problemes. Incidència i valoració.
  
Tema 16. La imposició sobre consums específics. Raons justificatives. Evolució i figures actuals. Incidència i efectes econòmics. Quota fixa versus imposició ad valorem. La imposició sobre el comerç exterior.
  
Tema 17. Tendències dels models tributaris. Les crítiques als models vigents. Les noves figures impositives: els impostos d'ordenació, els impostos ecològics i la taxa sobre transaccions financeres. Les propostes de reformes fiscals.
  
Tema 18. El dèficit públic i la hisenda extraordinària. Definicions i instruments de finançament. El deute públic concepte, classes i efectes econòmics, la càrrega del deute. Les privatitzacions d'actius públics. La inflació com a impost. Els efectes econòmics del dèficit-expansió i efecte expulsió.
  
Tema 19. La hisenda multinivell. Principis del federalisme fiscal. Distribució de competències i models de finançament. Les subvencions intergovernamentals. La hisenda internacional: la doble imposició internacional; l'harmonització fiscal.
  
Sistema Financer
  
Tema 1. L'estructura institucional del sistema financer. L'autoritat monetària. Intermediaris financers. Mercats financers.
  
Tema 2. El Banc d'Espanya. Òrgans rectors. Funcions. El sistema europeu de bancs centrals i el Banc Central Europeu.
  
Tema 3. Entitats de crèdit. Bancs. Caixes d'estalvi. Competències de les comunitats autònomes. Les cooperatives de crèdit.
  
Tema 4. Altres intermediaris financers. Els establiments financers de crèdit. La seua operativa: el lísing i el factoring. Les societats de garantia recíproca. Les societats i fons de capital-risc. Societats de taxació. Les agències de qualificació.
  
Tema 5. Institucions d'inversió col·lectiva. Les societats i fons d'inversió mobiliària. Les societats i fons d'inversió immobiliària.
  
Tema 6. La Llei de Mercat de Valors: àmbit d'aplicació. Concepte de valor negociable. Valors representats per mitjà d'anotacions en compte. Mercat primari. Emissió de valors.
  
Tema 7. La Comissió Nacional del Mercat de Valors. Empreses de serveis d'inversió. Les societats i agències de valors. Les societats gestores de cartera. El Fons de Garantia d'Inversions.
  
Tema 8. Mercats secundaris oficials de valors. Les borses de valors. Mercat de deute públic en anotacions. Mercats secundaris d'opcions i futurs. Altres mercats secundaris. El mercat hipotecari.
  
Tema 9. Normes de contractació en els mercats secundaris oficials. Liquidació i compensació d'operacions. Ofertes públiques d'adquisició de valors. Contractes sobre valors admesos a negociació. La comissió. La compravenda borsària. Operacions al comptat i a termini. Operacions a crèdit. Compra valors especials.
  
Tema 10. La titulació creditícia. Noció i agents participants. Els fons de titulació hipotecària. La societat gestora de fons de titulació. Els bons de titulació. La titulació de crèdits no hipotecaris.
  
Tema 11. El Sistema Monetari Europeu. L'euro: règim jurídic i règim transitori.
  
Tema 12. Sistema espanyol de control de canvis. Subjectes. Classes de comptes estrangers. Operacions creditícies entre residents i no residents. Classes. Règim legal i autoritzacions necessàries segons les distintes modalitats. Les garanties contractuals en les transaccions amb l'exterior.
  
Tema 13. Les inversions estrangeres a Espanya. Inversions espanyoles en l'exterior. Règim comú a aquests dos tipus d'inversions.
  
Tema 14. El sector assegurador. L'empresa d'assegurances. Condicions per a l'accés i per a l'exercici de l'activitat asseguradora. Les provisions tècniques i el marge de solvència. El Fons de Garantia. El control administratiu de l'activitat asseguradora.
  
Tema 15. Els elements principals de l'operació d'assegurances. El contracte d'assegurança: disposicions generals. L'assegurança contra danys.
  
Tema 16. L'assegurança de persones. Els plans de pensions: modalitats, principis bàsics i règim financer. Els fons de pensions: règim financer, entitats gestores i depositàries.
  
Annex I-D
  
Dret Financer i Tributari Espanyol
  
Tema 1. El dret financer. Concepte, contingut i autonomia. La hisenda pública en la Constitució Espanyola.
  
Tema 2. La hisenda de la Generalitat Valenciana. La tresoreria de la Generalitat Valenciana.
  
Tema 3. El pressupost de la Generalitat Valenciana: contingut, estructura, limitacions i modificacions pressupostàries.
  
Tema 4. El procediment d'execució de la despesa pública. Fases i documents comptables.
  
Tema 5. El control de l'activitat financera pública. El Tribunal de Comptes. El control intern. La Sindicatura de Comptes.
  
Tema 6. El dret tributari: concepte i contingut. Fonts del dret tributari. Principis constitucionals de l'ordenament tributari.
  
Tema 7. L'aplicació i la interpretació de les normes tributàries. Àmbit temporal i àmbit espacial. El frau de la llei. L'analogia en el dret tributari. La simulació.
  
Tema 8. Els tributs. Impostos, taxes i contribucions especials. La relació juridicotributària. El fet imposable i la meritació. Exempcions objectives.
  
Tema 9. Base imposable i base liquidable. Règims de determinació o estimulació de la base imposable. Quota i deute tributari. Garantia de crèdit tributari.
  
Tema 10. El contribuent: posició jurídica, drets i garanties. Subjectes passius. Exempcions subjectives. Residència, domicili, capacitat i representació.
  
Tema 11. Els responsables solidaris i subsidiaris. L'adquirent d'explotacions econòmiques. El retenidor i l'obligat a ingressar a compte. Altres obligats tributaris.
  
Tema 12. L'extinció de l'obligació tributària. El pagament. La prescripció. Altres formes d'extinció.
  
Tema 13. El procediment de gestió tributària (I). Concepte i naturalesa. Òrgans competents i distribució de competències en l'administració tributària de la Generalitat Valenciana. Òrgans competents i distribució de competències en l'administració tributària de l'estat. Les oficines liquidadores de districte hipotecari en el procediment de gestió tributària. El deure de col·laboració amb l'administració tributària.
  
Tema 14. El procediment de gestió tributària (II). Iniciació: la declaració tributària. La denúncia pública. Les autoliquidacions. Les actuacions de comprovació en fase de gestió. La prova.
  
Tema 15. El procediment de gestió tributària (III). Les liquidacions tributàries: naturalesa i classes. Especial referència a l'article 123 de la Llei General Tributària. La comprovació de valors. La consulta tributària. El número d'identificació fiscal. La gestió censal.
  
Tema 16. La gestió recaptatòria (I). Característiques i règim legal. Òrgans de recaptació de l'administració tributària de la Generalitat Valenciana. Òrgans competents de l'administració tributària de l'estat. Les entitats col·laboradores: obligats al pagament. Deutors principals, responsables solidaris i subsidiaris; successors del deute tributari.
  
Tema 17. La gestió recaptatòria (II). Garanties de pagament. Extinció dels deutes tributaris. Procediment de recaptació en període voluntari. Ajornaments i fraccionaments de pagament.
  
Tema 18. La gestió recaptatòria (III). Procediment de recaptació en via de constrenyiment. La col·laboració de l'AEAT. L'embargament de béns. La hisenda pública i els processos concursals. Les terceries. Crèdits incobrables i insolvències.
  
Tema 19. La inspecció dels tributs. Òrgans competents en l'administració tributària de la Generalitat Valenciana. Òrgans competents en l'administració tributària de l'estat. Funcions. Facultats. Deures.
  
Tema 20. El procediment d'inspecció tributària (I). Classes d'actuacions. Actuacions d'obtenció d'informació amb transcendència tributària. Actuacions de valoració. Actuacions d'informe i assessorament. Drets i garanties dels contribuents en actuacions anteriors.
  
Tema 21. El procediment d'inspecció tributària (II). Actuacions de comprovació i investigació. Drets i garanties dels contribuents en els procediments de comprovació i investigació. Documentació de les actuacions inspectores.
  
Tema 22. Infraccions i sancions tributàries (I). Concepte. Normativa reguladora. Subjectes infractors. Infraccions simples i greus. Sancions tributàries. Criteris de graduació de les sancions tributàries. Extinció de la responsabilitat derivada d'infraccions tributàries.
  
Tema 23. Infraccions i sancions tributàries (II). El procediment per a la imposició de sancions tributàries. Els drets i garanties del contribuent en el procediment sancionador. Òrgans competents per a la imposició de sancions. Procediment separat. Iniciació, instrucció, audiència als interessats, tramitació abreviada i resolució. Termini per a resoldre. Delictes contra la hisenda pública. Infraccions i delictes en matèria de contraban.
  
Tema 24. La revisió d'actes en via administrativa. Procediment especial de revisió. El recurs de reposició. El procediment economicoadministratiu: naturalesa i òrgans de resolució.
  
Tema 25. El procediment economicoadministratiu: matèries impugnables, interessats, actes impugnables i extensió de la revisió. Suspensió de l'acte impugnat. El procediment en única o primera instància. Els recursos d'alçada i revisió. Els recursos en matèria de tributs propis de la Generalitat Valenciana.
  
Tema 26. Impost sobre la Renda de les Persones Físiques (I). Naturalesa, objecte i àmbit d'aplicació. Subjecció a l'impost: aspectes materials, personals i temporals. Determinació de la capacitat econòmica sotmesa a gravamen: determinació de la base imposable i liquidable. Rendiments del treball. Rendiments del capital mobiliari i immobiliari.
  
Tema 27. Impost sobre la Renda de les Persones Físiques (II). Determinació de la capacitat econòmica sotmesa a gravamen, continuació: rendiments d'activitats econòmiques. Guanys i pèrdues patrimonials.
  
Tema 28. Impost sobre la Renda de les Persones Físiques (III). Integració i compensació de rendes. Mínim personal i familiar. Regles especials de valoració. Règims de determinació de la base imposable. Base liquidable. Càlcul de l'impost: quota íntegra estatal.
  
Tema 29. Impost sobre la renda de les persones físiques (IV). Càlcul de l'impost, continuació: quota líquida estatal. Gravamen autonòmic o complementari. Quota diferencial. Tributació familiar. Règims especials: imputació de rendes immobiliàries i imputacions en el règim de transparència fiscal.
  
Tema 30. Impost sobre la Renda de les Persones Físiques (V). Règims especials, continuació: imputació de rendes en el règim de transparència fiscal internacional. Imputació de rendes per la cessió de drets d'imatge. Gestió de l'impost: declaracions. Pagaments a compte. Liquidacions provisionals. Obligacions formals. Règim sancionador. Orde jurisdiccional.
  
Tema 31. Llei sobre Renda de no Residents i Normes Tributàries (I): naturalesa, objecte i àmbit d'aplicació. Elements personals. Subjecció a l'impost.
  
Tema 32. Llei sobre Renda de no Residents i Normes Tributàries (II): rendes obtingudes per mitjà d'establiment permanent. Rendes obtingudes sense mediació d'establiment permanent. Gravamen especial sobre béns immobles d'entitats no residents. Altres disposicions.
  
Tema 33. L'impost sobre el patrimoni de les persones físiques. Naturalesa, objecte i àmbit d'aplicació. Fet imposable. Subjecte passiu. Exempcions. Base imposable i liquidable. Meritació. Determinació del deute tributari. Gestió de l'impost.
  
Tema 34. L'Impost sobre Successions i Donacions (I). Disposicions generals. Fet imposable. Subjectes passius i responsables. Base imposable. Base liquidable. Tipus de gravamen. Deute tributari. Meritació i prescripció.
  
Tema 35. L'Impost sobre Successions i Donacions (II). Normes especials. Infraccions i sancions. Gestió de l'impost. Procediments especials.
  
Tema 36. L'Impost sobre Transmissions Patrimonials i Actes Jurídics Documentats (I). Naturalesa i àmbit d'aplicació. Transmissions patrimonials oneroses. Fet imposable, subjecte passiu, base imposable, quota tributària, regles especials. Operacions societàries: fet imposable, subjecte passiu, base imposable, quota tributària i regles especials.
  
Tema 37. L'Impost sobre Transmissions Patrimonials i Actes Jurídics Documentats (II). Actes jurídics documentats: tributació. Disposicions comunes als tres gravàmens. Exempcions, comprovació de valors. Obligacions formals. Gestió i liquidació de l'impost.
  
Tema 38. L'Impost sobre Societats (I). Naturalesa i àmbit d'aplicació. El fet imposable: subjecte passiu. Exempcions. Base imposable. Concepte i determinació. Imputació temporal d'ingressos i despeses. Amortitzacions i provisions. Despeses no deduïbles.
  
Tema 39. L'Impost sobre Societats (II). Operacions a valor de mercat. Operacions vinculades. Correcció monetària i diferiment per reinversió. Compensació de bases imposables negatives. Període impositiu i meritació. Tipus de gravamen. Deduccions per a evitar la doble imposició.
  
Tema 40. L'Impost sobre Societats (III). Bonificacions i deduccions per a incentivar determinades activitats. Pagament fraccionat. Retencions i ingressos a compte. Índex d'entitats. Obligacions comptables i registrals. Declaracions, liquidacions i devolucions.
  
Tema 41. L'Impost sobre Societats (IV). Règim especial d'empreses de reduïda dimensió. La transparència fiscal. L'arrendament financer. Fusions, escissions, aportacions d'actius i canvi de valors. Règim de grups de societats.
  
Tema 42. L'Impost sobre Societats (V). Règim especial de cooperatives. Règims especials de fundacions i altres entitats parcialment exemptes. Altres règims especials. Gravamen especial sobre immobles d'entitats no residents.
  
Tema 43. L'Impost sobre el Valor Afegit (I). Naturalesa i àmbit d'aplicació. Entrega de béns i prestacions de serveis. Delimitació de l'IVA amb l'Impost sobre Transmissions Patrimonials i Actes Jurídics Documentats. Operacions no subjectes.
  
Tema 44. L'Impost sobre el Valor Afegit (II). Adquisicions intracomunitàries de béns: fet imposable. No subjecció. Exempcions, exempcions en les entregues intracomunitàries de béns, lloc de realització, meritació, base imposable i subjecte passiu. Importacions de béns: fet imposable, exempcions, meritació, base imposable i subjecte passiu.
  
Tema 45. L'Impost sobre el Valor Afegit (III). Exempcions: interiors, relatives a exportacions, a operacions assimilades a exportacions, a les àrees exemptes i als règims suspensius. Lloc de realització del fet imposable.
  
Tema 46. L'Impost sobre el Valor Afegit (IV). Meritació de l'impost. Base imposable: regla general i especials. Subjecte passiu. Repercussió de l'impost i tipus impositius.
  
Tema 47. L'Impost sobre el Valor Afegit (V). Deduccions: requisits i limitacions del dret a deduir. Règim de deducció sectors d'activitat diferenciada. Regla de prorrata. Regularització de deduccions. Deduccions anteriors al començament de les activitats empresarials o professionals. Devolucions.
  
Tema 48. L'Impost sobre el Valor Afegit (VI). Règims especials. Normes generals. Règim simplificat. Règim especial de l'agricultura, ramaderia i pesca. Règim especial de béns usats, objectes d'art, antiguitats i objecte de col·lecció.
  
Tema 49. L'Impost sobre el Valor Afegit (VII). Règim especial agències de viatges. Règim especial del comerç detallista. Obligacions dels subjectes passius. Gestió de l'impost. Suspensió de l'ingrés. Infraccions i sancions.
  
Tema 50. Els impostos especials (I). Els impostos especials de fabricació. Disposicions comunes (I): fet imposable, meritació, subjectes passius i responsables, exempcions, repercussió, devolucions, el règim suspensiu, el règim general de circulació.
  
Tema 51. Els impostos especials (II). Els impostos especials de fabricació. Disposicions comunes (II): normes generals de gestió, depòsits i magatzems, liquidació i pagament de l'impost, control d'activitats i locals, infraccions i sancions.
  
Tema 52. Els impostos especials (III). Els impostos especials de fabricació: impostos especials sobre l'alcohol i begudes alcohòliques. Elements estructurals de cada impost.
  
Tema 53. Els impostos especials (IV). L'impost sobre els hidrocarburs i l'impost sobre l'electricitat. Elements estructurals de cada impost.
  
Tema 54. Els impostos especials (V). Impost sobre les labors del tabac i l'impost sobre determinats mitjans de transport. Elements estructurals de cada impost.
  
Tema 55. Introducció de mercaderies. Lliure pràctica. El trànsit. Règims duaners. Zones franques i depòsits francs. Origen de les mercaderies. La declaració duanera.
  
Tema 56. Valor en duana. Règims duaners econòmics. El deute duaner. Operacions privilegiades.
  
Tema 57. Els tributs sobre el joc de la Generalitat Valenciana.
  
Tema 58. Les taxes: concepte, àmbit d'aplicació, fet imposable, subjecte passiu, responsables, meritació, gestió i liquidació. Principals taxes establides per la Generalitat Valenciana. Els preus públics.
  
Tema 59. Les taxes veterinàries. Les tarifes portuàries.
  
Tema 60. El cànon de sanejament d'aigües residuals de la Comunitat Valenciana. Naturalesa. Fet imposable, subjecte passiu, meritació, base imposable, quota tributària i beneficis fiscals. Especialitats en la gestió i recaptació del cànon de sanejament.
  
Tema 61. El finançament de les comunitats autònomes (I): principis i instruments. El vigent sistema de finançament de les comunitats autònomes.
  
Tema 62. El finançament de les comunitats autònomes (II): règim de tributs cedits. La corresponsabilitat fiscal.
  
Tema 63. El finançament de les comunitats autònomes (III): el finançament de les comunitats autònomes de règim foral. Especialitats del règim tributari d'aquestes comunitats i la seua relació amb el règim tributari general. El règim economicofiscal de Canàries.
  
Tema 64. El finançament de les hisendes locals. Examen especial de l'Impost sobre Activitats Econòmiques i de l'Impost sobre Béns Immobles. La gestió cadastral.
  
Annex II
  
Model d'instància
  
Annex III
  
Oficines públiques
  
Alacant
  
Servei Territorial de la Conselleria de Justícia i Administracions Públiques
  
Avinguda del Doctor Gadea, núm. 10, 2n
  
03926 Alacant
  
Telèfon PROP: 96 593 40 00
  
Fax: 96/590 13 78
  
Castelló de la Plana
  
Servei Territorial de la Conselleria de Justícia i Administracions Públiques
  
Carrer Major, núm. 78
  
12508 Castelló de la Plana
  
Telèfon: 797 19 71 38
  
Telèfon PROP: 964 35 80 00
  
Fax: 964 35 80 68
  
València
  
Registre General de la Conselleria de Justícia i Administracions Públiques
  
Carrer de l'Historiador Chabàs, núm. 2
  
46467 València
  
Oficina PROP
  
Carrer del Miquelet, núm. 5
  
46337 València
  
Telèfon: 40 777 95 80
  
Oficines PROP
  
Província Localitat Adreça
  
Alacant Benidorm Racó de Loix, Av. Joan Fuster Zaragozá, 1-03169
  
Alacant Benidorm La Cala, Av. Mont Benidorm, 11-03160
  
Alacant Benidorm Foietes-Colònia de Madrid, Av. Beniardà, 61-03821
  
Alacant Benidorm Alfredo Corral-Maravall, Av. Ametllers, 42 acc.-03478
  
Alacant Benidorm Tolls-Salt de l'Aigua, Av. Andalusia, 8 acc.-03762
  
Alacant Alacant C. Churruca, 29-03591
  
Castelló Castelló de la Plana Av. Germans Bou, 47-12381
  
Castelló Castelló de la Plana Av. del Mar, 16-12333
  
Castelló Castelló de la Plana C. Major, 78 (Casa dels Caragols)-12989
  
Castelló Vila-real C. Joan Fuster, 28-12477
  
Castelló Vinaròs C. Sant Joaquim, 14-12261
  
València València C. Gregorio Gea, 14-46740
  
València València C. Gregorio Gea, 27-46161
  
València València C. Colom, 80-46654
  
València València C. Historiador Chabàs, 2-46908
  
València València C. Miquelet, 5-46812
  
València Xàtiva Av. Selgas, 3-46734
  
València Requena Av. Arrabal, 9-46831
  
València Ontinyent Pl. Mestre Ferrero, 22-46938